  Виталий Пронин «Воткинск - П. Чайковскийлэн дорез» фестиваль10-тӥ-15-тӥ оштолэзе Удмуртиын ортчоз классика крезьгурлы сӥзем «Воткинск - П. Чайковскийлэн дорез» фестиваль.Культурая но туризмъя министр Владимир Соловьёв верамъя, та фестиваль радъяське «Россиысь культура» федерал программа но П. Чайковскийлэн юбилеезлы сӥзем ужрадъёс чотын. Татчы пырисько Россиысь но шаерысьтымы искусствоосъя нылпи школаосысь усточи пиналъёс но крезьгуръя колледжъёсысь студентъёс.Нырысьсэ егит пианистъёс понна конкурс ортчиз вал шаерамы 1995-тӥ арын. Соку Воткинске люкаськизы Комиысь, Марий Элысь, Башкириысь, Ханты-Мансийск но Свердловск улосъёсысь егит усточиос. Вормисьёс пӧлын вал асьмелы тодмо Ася Корепанова.2011-тӥ арын «Воткинск - П. Чайковскийлэн дорез» конкурс эшшо паськытаз, отчы пыриськизы пинал композиторъёс но камерной ансамбльёс. Туэ ужрадэз ортчытыны нырысьсэ юрттэ Россиысь Культурая министерство. Табере, конкурс интые, со нимаське Россиысь нырысетӥез «Воткинск - П. Чайковскийлэн дорез» фестиваль. Туэ со кӧня ке конкурсъёсты огазеяз. Кылсярысь, фестиваль улсын ик ортчозы егит пианистъёслэн 8-тӥез, егит композиторъёслэн 7-тӥез, сиё (струнной) инструментъёсын шудӥсьёслэн 3-тӥез но егит кырӟасьёслэн 2-тӥез конкурсъёссы.Фестиваль усьтӥськоз туннэ, 10-тӥ оштолэзе, Удмурт кун филармонилэн сценаез вылын. Ӵуказе но ӵуказе улыса пинал усточиос кырӟалозы но шудозы Ижысь крезьгуръя колледжын. Отын ик быръёзы тужгес усто пианистъёсты, крезьгурчиосты, кырӟасьёсты. Вордӥськонэ, 13-тӥ оштолэзе, егит артистъёс концерт пуктозы Уваысь, Пичи Пургаысь, Сарапулысь но Можгаысь искусствоосъя нылпи школаосын. Нош йылпумъяськоз фестиваль П. Чайковскийлэн дораз - Воткинскын - 14-тӥ оштолэзе.Та фестивале пырисько Ижысь искусствоосъя 1 номеро нылпи школаысь пиналъёс. 13 аресъем Илья Ржепецкий пӧртэм конкурсъёсын вормылэмын ини.- 2012-тӥ арын Илья вуы-лӥз Италие. И. Бахлы сӥзем конкурсын нырысетӥ степенё лауреат луиз. Асьме фестивале но ми пыриськытэк ӧм чидалэ. Нырысетӥ турез ортчимы, кыкетӥ люкетаз но умой шудӥз ке, Илья мукет лауреатъёсын ӵош мыноз Воткинске, - шуэ Ильялэн дышетћсез Елена Лысова.Галина Савина Теги: Воткинск Егитъёс лулчеберет фестиваль Чайковскийлы-175ар  